
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 272 

31 Δεκεμβρίου 2011 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

138. Τροποποίηση των διατάξεων του π.δ. 27/1986 
(Α' 11). 1 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «Για την τρο¬ 
ποποίηση διατάξεων του Κανονισμού της Βουλής 
(Μέρος Κοινοβουλευτικό)». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 138 

Τροποποίηση των διατάξεων του π.δ. 27/1986 (Α' 11). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 περιπτ. θ' του 
ν. 1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε με το 
άρθρο 1 παρ. 1 του ν. 1590/1986 (Α' 49). 

2. Τ ις διατάξεις του άρθρου 28 παρ. 1 του ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Το άρθρο 90 του «Κώδικα Νομοθεσίας για την Κυβέρ¬ 
νηση και τα κυβερνητικά όργανα», που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την αριθ. 307/2011 Γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

1. Οι παράγραφοι 2 και 8 του άρθρου 10 του π.δ.27/1986, 
όπως αντικαταστάθηκαν με το άρθρο 2 του π.δ.12/1994 
(Α' 10), αντικαθίστανται ως εξής: 

«2. Στους γονείς αστυνομικούς που έχουν τέκνο ηλι¬ 
κίας κάτω των έξι ετών επιτρέπεται να χορηγείται, ύστε¬ 


ρα από έγκριση του Αρχηγού της Ελληνικής Αστυνομίας, 
άδεια χωρίς αποδοχές μέχρι δύο έτη συνολικά και μέ¬ 
χρι ένα έτος για κάθε επιπλέον τέκνο. Διάστημα τριών 
μηνών της άδειας αυτής χορηγείται άπαξ με πλήρεις 
αποδοχές στην περίπτωση γέννησης τρίτου παιδιού 
και άνω. 

Η ως άνω τρίμηνη άδεια χορηγείται συνεχόμενα ή 
τμηματικά, όχι όμως για διάστημα μικρότερο του ενός 
μηνάς. 

8. Ο χρόνος των αδειών που προβλέπονται από το 
πρώτο εδάφιο της παρ. 2 και από την παρ. 6 του πα¬ 
ρόντος άρθρου δεν αποτελεί χρόνο πραγματικής υπη¬ 
ρεσίας και δεν υπολογίζεται για τις βαθμολογικές και 
μισθολογικές προαγωγές και προσαυξήσεις.» 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Δεκεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 
-♦- 

ΑΠΟΦΑΣΕΙΣ ΤΗΣ ΟΛΟΜΕΛΕΙ ΑΣ ΤΗΣ ΒΟΥΛΗΣ 

Αριθμ. 11557 

Αριθμ. Διεκπ. 7625 (2) 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «Για την τροπο¬ 
ποίηση διατάξεων του Κανονισμού της Βουλής (Μέ¬ 
ρος Κοινοβουλευτικό)». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Κοινο¬ 
βουλευτικό), σε συνδυασμό με το άρθρο 103 (πρώην 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


άρθρο 91) του Κανονισμού της Βουλής (Μέρος Β' - ΦΕΚ 
51/Α710.4.97), όπως ισχύει. 

2. Την από 8 Δεκεμβρίου 2011 πρόταση του Προέδρου 
της Βουλής. 

3. Την από 13 Δεκεμβρίου 2011 έκθεση της επί του 
Κανονισμού της Βουλής Επιτροπής. 

4. Την κατά ΝΑ' συνεδρίαση της 15.12.2011 απόφαση 
της Ολομέλειας της Βουλής των Ελλήνων, κατά την 
οποία ψηφίσθηκε η από 8 Δεκεμβρίου 2011 πρόταση 
του Προέδρου της Βουλής «Για την τροποποίηση δι¬ 
ατάξεων του Κανονισμού της Βουλής (Μέρος Κοινο¬ 
βουλευτικό)». 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση διατάξεων του Κανονισμού της 
Βουλής (Μέρος Κοινοβουλευτικό). 


Άρθρο 1 

Πριν το τελευταίο εδάφιο της παραγράφου 1 του άρθρου 
90 προστίθεται νέο προτελευταίο εδάφιο, ως εξής: 

«Η Επιτροπή, εάν κατά την κρίση της συντρέχει σπου¬ 
δαίος λόγος, μπορεί να αποφασίσει, μετά από πρόταση 
του αρμόδιου Υπουργού, τη σύντμηση του χρόνου που 
μεσολαβεί ανάμεσα στα δύο στάδια, εφόσον σε κάθε 
περίπτωση το δεύτερο στάδιο απέχει δύο τουλάχιστον 
ημέρες από τη λήξη του πρώτου.» 

Άρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2011 

Ο ΠΡΟΕΔΡΟΣ ΤΗΣ ΒΟΥΛΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

